‘กสิกร’ลุยต่อพันธบัตรกิมจิ ขาย3กองรวด
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
11 ส.ค. 2554

โพสต์ทูเดย์ — บลจ.กสิกรไทย ออกกองทุนพันธบัตรเกาหลีซีรีส์ใหม่ 3 กองรวด คาดผลตอบแทน 1.101.80% ดีกว่าฝากธนาคาร 
น.ส.ยุพาวดี ตู้จินดา ผู้ช่วยกรรมการผู้จัดการ บริษัทหลักทรัพย์จัดการกองทุน (บลจ.) กสิกรไทย เปิดเผยว่า บริษัทจะเสนอขายกองทุนในกลุ่มกองทุนเปิดเค พันธบัตรเกาหลีอีก 3 กองทุนระหว่างวันที่ 915 มี.ค.นี้ ตอบสนองผู้ลงทุนที่ยังคงต้องการทางเลือกที่น่าสนใจกว่าอัตราดอกเบี้ยเงินฝากหรือพันธบัตรในประเทศ กำหนดลงทุนขั้นต่ำ 1 หมื่นบาท
สำหรับกองทุนเปิดเค พันธบัตรเกาหลี 3 เดือน เอ็ม (KKG3MM) ขนาดกองทุน 2,000 ล้านบาท ระยะเวลาลงทุนประมาณ 3 เดือน ประมาณการอัตราผลตอบแทน หลังหักค่าใช้จ่ายที่ 1.10% ต่อปี กองทุนเปิดเค พันธบัตรเกาหลี 6 เดือน เค (KKG6MK) ขนาดกองทุน 900 ล้านบาท ระยะเวลาลงทุนประมาณ 6 เดือน ผลตอบแทนหลังหักค่าใช้จ่ายที่ 1.40% ต่อปี
กองทุนเปิดเค พันธบัตรเกาหลี 1 ปี บีเค (KKG1YBK) ขนาดกองทุนกองทุน 900 ล้านบาท ระยะเวลาลงทุนประมาณ 1 ปี โอกาสรับผลตอบแทนหลังหักค่าใช้จ่ายกองทุนประมาณ 1.80% ต่อปี 
ทั้ง 3 กองทุน ยังเน้นลงทุนในพันธบัตรรัฐบาลเกาหลีใต้ พร้อมนโยบายป้องกันความเสี่ยงจากอัตราแลกเปลี่ยนทั้งจำนวน โดยที่ผ่านมากองทุนยังได้รับการตอบรับที่ดีจากผู้ที่ต้องการทางเลือกที่ให้โอกาสรับผลตอบแทนที่น่าพอใจและกลุ่มที่ต้องการล็อกผลตอบแทนระยะสั้นเพื่อรอดูทิศทางดอกเบี้ย แม้ว่าระยะหลังผลตอบแทนจากพันธบัตรรัฐบาลเกาหลีใต้จะปรับตัวลงไปบ้าง แต่หากเทียบกับโอกาสรับผลตอบแทนของพันธบัตรในประเทศที่มีอายุตราสารใกล้เคียงกันหรือดอกเบี้ยเงินฝากในภาวะดอกเบี้ยทรงตัวเช่นปัจจุบัน จะเห็นได้ว่าพันธบัตรรัฐบาลเกาหลียังให้ผลตอบแทนที่จูงใจกว่า นอกจากนี้ ผู้ลงทุนยังมั่นใจได้ในคุณภาพของตราสาร เพราะเกาหลีใต้เองยังมีเศรษฐกิจที่แข็งแกร่ง อันดับความน่าเชื่อถือของผู้ออกตราสารอยู่ในระดับสูง และความสามารถในการชำระหนี้ก็ยังอยู่ในระดับสูงด้วยเช่นกัน